CELEX: E2013P0021
Language: el
Date: 2013-10-04 00:00:00
Title: Προσφυγή που ασκήθηκε στις 4 Οκτωβρίου 2013 από την Fédération internationale de football association (FIFA) κατά της Εποπτεύουσας Αρχής της ΕΖΕΣ (Υπόθεση E-21/13)

19.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/20
            
         Προσφυγή που ασκήθηκε στις 4 Οκτωβρίου 2013 από την Fédération internationale de football association (FIFA) κατά της Εποπτεύουσας Αρχής της ΕΖΕΣ
   (Υπόθεση E-21/13)
   (2013/C 372/09)
   Στις 4 Οκτωβρίου 2013, η Fédération internationale de football association (FIFA) (Διεθνής Ομοσπονδία Ποδοσφαιρικών Σωματείων), εκπροσωπούμενη από τον Ami Barav, δικηγόρο του δικηγορικού συλλόγου Αγγλίας και Ουαλίας και δικηγόρο Παρισιού, τον Peter Dyrberg, δικηγόρο του δανικού δικηγορικού συλλόγου και τον Damien Reymond, δικηγόρο Παρισιού, c/o Olswang, 326 Avenue Louise, bte 26, 1050 Βρυξέλλες, Βέλγιο, άσκησε προσφυγή κατά της Εποπτεύουσας Αρχής της ΕΖΕΣ.
   Η προσφεύγουσα ζητεί από το Δικαστήριο ΕΖΕΣ:
   
               i)
            
            
               να ακυρώσει την προσβαλλόμενη απόφαση στον βαθμό που εγκρίνει τη συμπερίληψη αγώνων «μικρότερου ενδιαφέροντος» του παγκόσμιου πρωταθλήματος ποδοσφαίρου (FIFA World CupTM) στον νορβηγικό κατάλογο εκδηλώσεων
            
         
               ii)
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικά της δικαστικά έξοδα και τα έξοδα στα οποία υποβλήθηκε η FIFA σε σχέση με την εν λόγω διαδικασία.
            
         
      Νομικά και πραγματικά περιστατικά και νομικά επιχειρήματα:
   
   
               —
            
            
               Η προσφεύγουσα, Fédération internationale de football association (FIFA), ζητεί να ακυρωθεί η απόφαση αριθ. 309/13/COL της Εποπτεύουσας Αρχής της ΕΖΕΣ, της 16ης Ιουλίου 2013 που θεσπίστηκε δυνάμει του άρθρου 14 παράγραφος 1, δυνάμει του άρθρου 14 παράγραφος 2 της οδηγίας για τις υπηρεσίες οπτικοακουστικών μέσων (εφεξής η «προσβαλλόμενη απόφαση»), στον βαθμό που εγκρίνει τη συμπερίληψη στον νορβηγικό κατάλογο εκδηλώσεων, όλων των αγώνων του τελικού σταδίου του παγκόσμιου πρωταθλήματος της FIFA («FIFA World CupTM»), και ιδίως όλων των αγώνων πέραν του τελικού, των ημιτελικών και των αγώνων στις οποίες συμμετέχει η νορβηγική ομάδα (δηλ. των αγώνων «μικρότερου ενδιαφέροντος»).
            
         
               —
            
            
               Στις 12 Ιουλίου και στις 5 Αυγούστου 2013, η FIFA ζήτησε να της κοινοποιηθεί η προσβαλλόμενη απόφαση από την Εποπτεύουσα Αρχή της ΕΖΕΣ. Προς απάντηση, η Εποπτεύουσα Αρχή της ΕΖΕΣ της διαβίβασε σύνδεσμο στην επιγραμμική βάση δεδομένων στην οποία είχε δημοσιευθεί η απόφαση.
            
         
               —
            
            
               Η FIFA είναι ο διοργανωτής και ο αποκλειστικός κάτοχος των αρχικών δικαιωμάτων του παγκόσμιου πρωταθλήματος («FIFA World CupTM»), που περιλαμβάνεται στον νορβηγικό κατάλογο, όπως έχει εγκριθεί από την Εποπτεύουσα Αρχή της ΕΖΕΣ. Θεωρεί ότι, εγκρίνοντας τη συμπερίληψη στον εν λόγω κατάλογο ολόκληρου του παγκόσμιου πρωταθλήματος (FIFA World CupTM) και ειδικότερα των αγώνων «μικρότερου ενδιαφέροντος» που διεξάγονται στο πλαίσιο της εν λόγω αναμέτρησης, η Εποπτεύουσα Αρχή της ΕΖΕΣ υπέπεσε σε πρόδηλο σφάλμα και παρέβη τη νομοθεσία του ΕΟΧ και τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.
            
         Η προσφεύγουσα ισχυρίζεται, μεταξύ άλλων, ότι η Εποπτεύουσα Αρχή της ΕΖΕΣ:
   
               —
            
            
               παρέβη το άρθρο 16 της συμφωνίας για τη σύσταση Εποπτεύουσας Αρχής και Δικαστηρίου, και
            
         
               —
            
            
               παρέβη το άρθρο 14 παράγραφος 2 της οδηγίας για τις υπηρεσίες οπτικοακουστικών μέσων και το άρθρο 5 παράγραφος 2 στοιχείο δ) της συμφωνίας για τη σύσταση Εποπτεύουσας Αρχής και Δικαστηρίου, δεδομένου ότι παρέλειψε να ελέγξει δεόντως τη συμβατότητα των νορβηγικών μέτρων με το δίκαιο του ΕΟΧ.